recursal/SuperWikiNEXT-32B huggingface dataset:
**פרנסיס קוקלן** (בצרפתית: **Francis Coquelin**; נולד ב-13 במאי 1991) הוא כדורגלן צרפתי המשחק כקשר הגנתי בוויאריאל.

קריירה
------

קוקלן הצטרף לארסנל בשנת 2008 לאחר תקופת ניסיון מוצלחת במועדון.

בשנתיים הראשונות שיחק בקבוצת המילואים של המועדון.

בעונת 2010/2011 הושאל ללוריאן מהליגה הצרפתית.

בעונת 2011/2012 חזר לארסנל. ערך את הופעת הבכורה בליגה בתבוסה 2–8 למנצ'סטר יונייטד. את הופעת הבכורה שלו בליגת האלופות ערך בהפסד 1–3 לאולימפיאקוס. באותה עונה, חתם על חוזה ארוך טווח לאחר שהפגין יכולת גבוהה ויכולת לשחק במספר עמדות.

בעונת 2012/2013 שיחק בארסנל. ערך את הופעת הבכורה של אותה עונה בניצחון 1–6 על סאות'המפטון. בישל שער לאוליבייה ז'ירו בניצחון 1–7 על בלקברן רוברס.

בעונת 2013/2014 הושאל לפרייבורג מהבונדסליגה, שם כבש את שערו הראשון בניצחון 1–2 על סלובן ליברץ. בעונת 2014/2015 הושאל לקבוצת צ'רלטון אתלטיק עד לחודש דצמבר. עקב ריבוי פציעות בסגל ארסנל, הוחזר קוקלן בדצמבר מתקופת ההשאלה. בעונה זו הפגין יכולת גבוהה, ביסס את מעמדו בהרכב הפותח של ארסנל ונחשב לאחד מהקשרים ההגנתיים הטובים בליגה. בסיום אותה עונה זכה עם ארסנל בגביע ה-FA.

ב-11 בינואר 2018 חתם לארבע שנים וחצי בולנסיה. ב-12 באוגוסט 2020 חתם לארבע שנים בויאריאל.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.

סגנון משחק
----------

קוקלן שחקן מגוון שיכול לתפקד במספר עמדות. משחק בדרך כלל בתור קשר אחורי אך יכול לשחק גם כמגן. בעל יכולת הגנתית גבוהה, קוקלן מרבה לתקל ולחטוף כדורים. בחודש דצמבר 2014 היה מדורג במקום הראשון בליגה במספר חטיפות ובמקום השני במספר תיקולים לאחר פבלו סבאלטה.

נבחרת לאומית
------------

קוקלן הופיע בנבחרות הצעירות של צרפת עד גיל 21 והיה משחקניה הבולטים של נבחרת צרפת באליפות העולם עד גיל 19 בשנת 2010.

תארים
-----

ויאריאל
* הליגה האירופית: 2020/2021

קישורים חיצוניים
----------------

ויקישיתוף מדיה וקבצים בנושא **פרנסיס קוקלן** בוויקישיתוף
* פרנסיס קוקלן, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
**דיאא** **לבאבידי** (בערבית: **ضياء اللبابيدي**; נולד ב-26 ביולי 1992) הוא כדורגלן ערבי-ישראלי, המשחק בעמדת המגן הימני בהפועל חדרה מליגת העל.

קריירת מועדונים
---------------

באבידי נולד בעכו, ישראל. גדל במחלקות הילדים של מכבי חיפה, ובהמשך במחלקת הנערים והנוער של הפועל עכו. בקיץ 2013 הושאל לבית"ר נהריה מליגה א' צפון. ב-20 בספטמבר 2013, ערך את הופעת הבכורה שלו בקבוצתו בהפסדה 0–1 להפועל דלית אל-כרמל במסגרת גביע המדינה. ב-10 בינואר 2014, הבקיע את שער הבכורה שלו בקבוצה בתיקו 3–3 מול מכבי כפר קנא.

בקיץ 2014 הושאל להפועל הרצליה, ובעונה לאחר מכן הושאל לעירוני נשר עמה העפיל לליגה הלאומית.

לקראת עונת 2016/2017 חזר להפועל עכו מהליגה הלאומית. היה שותף לחזרה של הקבוצה לליגת העל בסיום העונה, אחרי עונת היעדרות אחת.

ב-5 בספטמבר 2017 חתם בהפועל חדרה. היה שותף לעליה של הקבוצה לליגת העל, לראשונה אחרי 39 שנות היעדרות. ב-25 באוגוסט 2018 ערך את הופעת הבכורה שלו בליגת העל בניצחון 2–1 על הפועל תל אביב. ב-20 בינואר 2020 חתם לשלוש שנים נוספות בהפועל חדרה.

תארים
-----

עירוני נשר
* ליגה א' צפון: 2015/2016

קישורים חיצוניים
----------------

* דיא לבאבידי, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑
2. ↑  קובי פורטל, דיאא לבאבידי וקווין רינשטיין חתמו בהפועל עכו, באתר דאבל פס, 16 ביוני 2016
3. ↑  מיכאל וייסרמן, דיא לבאבידי חתם בהפועל חדרה, באתר דאבל פס, 5 בספטמבר 2017
4. ↑  עמית קרקו, ‏לבאבידי האריך חוזה בחדרה: כיף להישאר בבית, באתר ONE‏, 20 בינואר 2020
אהבתם של אקיס וגלתיאה בציור של אלכסנדר-צ'ארלס גוילמוט
**אקיס וגלתאה** הם זוג מהמיתולוגיה היוונית שנזכרים בהמשך במטמורפוזות של אובידיוס.
אובידיוס מתאר את סיפור אהבתם של בן האנוש אקיס ונימפת הים גלתיאה. כאשר הקיקלופ פוליפמוס בקנאתו הורג את אקיס. גלתיאה הופכת את אהובה לדימוי נצחי של נהר.
הסיפור הפך לנושא של שירים, אופרות, ציורים ופסלים מתקופת הרנסאנס ואילך.

מיתולוגיה
---------

גלתיאה מתוארת אצל הומרוס והסיודוס כאהובה ביותר בין חמישים נימפות הים (ניריאידות) שעוררה את חיזוריו של הבלתי סביר ביותר הקיקלופ הסיציליאני פוליפמוס.

על פי מטמורפוזות של אובידיוס, גלתיאה מופיעה כאהובתו של אקיס בנו של פאן ונימפת ים (ביתו של נהר סימטו), יום אחד כאשר פוליפמוס ראה אותם ליד הים התעוררה קנאתו והוא שלף סלע ענק מצידו של הר אטנה ופגע באקיס והרגו, גלתיאה הפכה את דמו של אקיס לנהר הסיציליאני אקיס.

ביטוי ספרותי ואופראי
--------------------

בתקופת הרנסאנס והבארוק הנושא הפך לפופולרי בספרד, לואיס דה גונגורה כתב שיר אפי - "האגדה על פוליפמוס וגלתיאה" שיצא לאור ב־1627 כהרחבה של הנושא אותו הוציא לאור לואיס קאריו אי סוטומאיור בשנת - 1611, והנושא מצא ביטוי אופראי בזרזואלה (אופרטות ספרדיות) של הקומפוזיטור אנטוניו דה ליטרס משנת 1708.

בצרפת, הקדיש ז'אן-בטיסט לולי את האופרה "אקיס וגלתיאה" (1686) לסיפור זה. 
באיטליה ג'ובאני בונונצ'יני הלחין אופרה של מערכה אחת: "פוליפמוס" בשנת 1703.

לאחר זמן קצר גאורג פרידריך הנדל הלחין את הקנטטה "אקיס, גאלאתיאה ופוליפמוס" (1708) וכאשר הוא עבר לאנגליה הוא העלה גרסה חדשה עם ליברית אנגלי של ג'ון גיי.

וולפגנג אמדאוס מוצרט ופליקס מנדלסון-ברתולדי הוציאו עיבוד עדכני משלהם המדגיש את פסטורליית האהבה של אקיס וגליתאה ונותן מקום מצומצם לפוליפמוס.

ניקולא פורפורה חיבר בזמן שהותו בלונדון אופרה בשם "פוליפמוס", ובהמשך המאה חיבר יוזף היידן אופרה ב-1763 אותה עיצב לרגל חתונה אימפריאלית עם תוספת לגבי נצחיות האהבה.

גלריית ציורים
-------------

* אקיס וגלתיאה מאת לוקה ג'ורדנו.אקיס וגלתיאה מאת לוקה ג'ורדנו.
* אקיס וגלתיאה מאת פרנצ'סקו פורניאקיס וגלתיאה מאת פרנצ'סקו פורני
* אקיס וגלתיאה מאת ניקולא פוסן בארמיטאז'אקיס וגלתיאה מאת ניקולא פוסן בארמיטאז'

גלריית פסלים
------------

* אקיס וגלתיאה במזרקת מדיצ'י בגני לוקסמבורגאקיס וגלתיאה במזרקת מדיצ'י בגני לוקסמבורג
* רועה הצאן אקיס במזרקת הפסלים הגדולה של ארמון פטרהוף.רועה הצאן אקיס במזרקת הפסלים הגדולה של ארמון פטרהוף.
* גלתיאה במזרקת הפסלים הגדולה של ארמון פטרהוףגלתיאה במזרקת הפסלים הגדולה של ארמון פטרהוף

קישורים חיצוניים
----------------

ויקישיתוף מדיה וקבצים בנושא **אקיס וגלתיאה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh85052758

 |
המונח "שחף" מפנה לכאן. אם הכוונה למשמעות אחרת, ראו שחף (פירושונים).

**שחפיים** (שם מדעי: **בבוניה**) היא משפחת עופות ימיים מסדרת החופמאים (בעבר סווגו כסדרה עצמאית). השחפים בעלי תפוצה כלל־עולמית והם חיים לאורך חופים ימים או אגמים, בהם הם מחפשים מזון מהחי ומהצומח.

מאפיינים
--------

השחפיים הם מבין החופמאים הגדולים ביותר (לצד החמסניים), כאשר הגדול ביניהם הוא שחף ימי, שאורכו 76 ס"מ ומשקלו 1.75 ק"ג. הקטן בשחפיים הוא שחף גמדי שאורכו 29 ס"מ ומשקלו 120 גרם בלבד. למרביתם נוצות גוף לבנות, כנפיים אפורות או שחורות ומקור צהוב. אלו עופות אינטליגנטים, יחסית, בעלי מגוון קולות המשמשים לתקשורת והעברת מסרים. חלקם מאריכים ימים עד 45 שנה.

מבנה גופם מתאים לחיים בים ובחופים, בהם הם נפוצים מאוד אם כי הם שחיינים איטיים והם מעדיפים להתעופף. באזורים רבים הם עוקבים אחרי שאריות אוכל אנושי. הם מעופפים בלהקות ולרוב טורפים נמנעים מקרבה לקיניהם, עקב טבעם התוקפני.

### תזונה

השחפים כקבוצה הם אוכלי כל הניזונים מהחי ומהצומח (לרוב מאצות, פירורים או פירות), ואולם הם מעדיפים בשר של דגים ונבלות בדרך כלל והם לא יהססו ללחטוף מזון מאחרים, אפילו מאנשים. הם גם יהרגו חיות חלשות או פגיעות כמו צבי ים, גוזלים בקן או אפרוחים של ברווזיים ועוד. שחפים גם יכולים לצלול לעומק לא רב במרדף אחר דגים ודיונונים ואף לנהל יחסי סימביוזה עם לווייתנים, אותם הם מנקים.

במחקר שפורסם בשנת 2020 על ידי אוניברסיטת אקסטר, נמצא כי שחפים מעדיפים לאכול מזון שהיה במגע עם בני אדם מאשר מזון שלא היה במגע כזה. במחקר נבדקו עשרות שחפים מול שתי פיסות אוכל, האחת הייתה בפיה של אישה והשנייה לא. בממצאים התגלה כי הרוב המוחלט של השחפים בחרו לאכול את פיסת האוכל שבאה במגע עם האישה קודם לכן.

מיון
----

ישנם 12 סוגי שחפים:

* סוג שחף (*Larus*) ובו 24 מינים
* סוג שחף דגים (*Ichthyaetus*) ובו 6 מינים
* סוג שחף אמריקני (*Leucophaeus*) ובו 5 מינים
* סוג כרויקוצפלוס (*Chroicocephalus*) ובו 12 מינים
* סוג ומין יחיד שחף גמדי (*Hydrocoloeus minutus*)
* סוג ומין יחיד שחף רוס (*Rhodostethia rosea*)
* סוג ומין יחיד שחף שנהב (*Pagophila eburnea*)
* סוג ומין יחיד שחף ממוזלג-זנב (*Xema sabini*)
* סוג ומין יחיד שחף זנב-סנונית (*Creagrus furcatus*)
* סוג ריסה (*Rissa*) ובו 2 מינים.

מספר חוקרים החליטו להעביר את השחפיתיים ואת הגזרניים, למשפחה זו כאשר שני המיונים מצויים במחלוקות.

גלריה
-----

* שחף זנב-סנוניתשחף זנב-סנונית
* שחף ממוזלג-זנבשחף ממוזלג-זנב
* שחף אגמיםשחף אגמים
* שחף בונפרטהשחף בונפרטה
* שחף אדום-מקורשחף אדום-מקור
* שחף ימישחף ימי
* ריסה שחורת-רגלריסה שחורת-רגל
* שחף גמדישחף גמדי
* שחף צהוב-רגלשחף צהוב-רגל

קישורים חיצוניים
----------------

ויקישיתוף מדיה וקבצים בנושא **שחפיים** בוויקישיתוף
* שחפיים, באתר אנציקלופדיה בריטניקה (באנגלית)

- אתר למנויים בלבד גרדיאן, מחקר: שחפים מתצפתים על בני אדם, באתר הארץ, 25 במאי 2023

* שחפיים, באתר ITIS (באנגלית)
* שחפיים, באתר NCBI (באנגלית)
* שחפיים, באתר Animal Diversity Web (באנגלית)
* שחפיים, באתר האנציקלופדיה של החיים (באנגלית)
* שחפיים, באתר GBIF (באנגלית)

הערות שוליים
------------

1. ↑  University of Exeter, Seagulls Favor Food Humans Have Handled, Phys.org, ‏25/02/2020
2. ↑  ע"פ ויקיפדיה באנגלית, (Gull)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555606305171
* BnF: cb12322643s (data)
* GND: 4170353-4
* LCCN: sh85074717
* NKC: ph519293

 |
**מפלגת העם הלאומית** (באנגלית: **National People's Party**; באסאמית: **নেছনেল পিপলছ পাৰ্টি**) היא מפלגה פוליטית בהודו שמרכזה בצפון-מזרח הודו. נכון למרץ 2024, המפלגה היא מפלגת השלטון במגהלאיה.

היסטוריה
--------

מפלגת העם הלאומית הוקמה על ידי פ. א. סנגמה בינואר 2013. סנגמה, פוליטיקאי ותיק שהחל את דרכו בקונגרס הלאומי ההודי, פרש ממנה יחד עם שארד פאוור ב־1999 בעקבות התנגדותם לסוניה גנדי הלא־מקומית שהפכה למנהיגת המפלגה. סנגמה היה ממנהיגי מפלגת הקונגרס הלאומית, אך עם הזמן הפך פאוור למנהיג העיקרי של המפלגה בעוד סנגמה פרש ממנה ב־2004 בעקבות התחממות היחסים בין המפלגה לקונגרס הלאומי ההודי ושב אליה לאחר שנה. ב־2012 היה סנגמה מועמד הברית הדמוקרטית הלאומית לנשיאות הודו למרות שמפלגת הקונגרס הלאומית תמכה במועמד הקונגרס הלאומי ההודי פרנב מוקהרג'י, דבר שהביא לפרישתו הסופית מהמפלגה.

ביוני 2015 שללה ועדת הבחירות של הודו את מעמד המפלגה של המפלגה בעקבות אי הצגת נתונים כספיים על הבחירות ללוק סבהה ב־2014.

בבחירות לאספה המחוקקת של ביהר ב־2015 הצטרפה המפלגה לחזית שלישית שהייתה בהובלת מפלגת סמג'וואדי לצד מפלגת הקונגרס הלאומית ושלושה מפלגות אחרות, כשמועמדים מטעמם מפלגת העם הלאומית התמודדו על שלושה מושבים.

המפלגה הייתה אחת מהמפלגות המקימות של הברית הדמוקרטית הצפון-מזרחית (אנ'), ברית־בת של של הברית הדמוקרטית הלאומית שבהובלת מפלגת העם ההודית בצפון-מזרח הודו, שהוקמה במאי 2016.

בבחירות לאספה המחוקקת של מגהלאיה ב־2018 זכתה המפלגה ב־18 מושבים, כאשר ששה מפלגות נוספות מהברית הדמוקורטית הצפון־מזרחית זוכות ב־13 מושבים אשר נתנו למפלגה רוב באספה בת הששים חברים והיא הקימה ממשלה בראשות קונרד סנגמה (אנ').

ביוני 2019 העניקה ועדת הבחירות של הודו מעמד של מפלגה לאומית למפלגה.

בבחירות במגהלאיה ב־2023 הגדילה המפלגה את כוחה באספה המחוקקת ל־28 מושבים, והקימה ממשלת קואליציה נוספת במדינה.

תוצאות בחירות
-------------

| לוק סבהה |
| --- |
| שנה | מושבים | קולות |
| 2014 | 1 / 543 | 576,448 |
| 2019 | 1 / 543 | 267,256 |

| האספה המחוקקת של מגהלאיה |
| --- |
| שנה | מושבים | קולות | אחוז | שינוי | תוצאה |
| 2013 | 2 / 60 | 116,251 | 8.8% |  | אופוזיציה |
| 2018 | 19 / 60 | 233,745 | 20.60% | 17Increase | ממשלה |
| 2023 | 26 / 60 | 584,338 | 31.49% | 7Increase |

קישורים חיצוניים
----------------

ויקישיתוף מדיה וקבצים בנושא **מפלגת העם הלאומית** בוויקישיתוף
* אתר האינטרנט הרשמי של מפלגת העם הלאומית
* מפלגת העם הלאומית, ברשת החברתית פייסבוק
* מפלגת העם הלאומית, ברשת החברתית אקס (טוויטר)
* מפלגת העם הלאומית, ברשת החברתית אינסטגרם
* מפלגת העם הלאומית, סרטונים בערוץ היוטיוב

הערות שוליים
------------

1. 1 2  PTI, Sangma launches National People's Party, forms alliance with NDA, India Today, ‏4 בינואר 2013
2. ↑  EC suspends National People's Party for not providing expenss, Live Mint, ‏17 ביוני 2015
3. ↑  Giridhar Jha, Bihar election: Pappu Yadav teams up with Mulayam Singh, India Today, ‏20 בספטמבר 2015
4. ↑  Gogoi, Tarun (2019). "North East Democratic Alliance (NEDA) and Political Change in Northeast India, Dialogue Quarterly". *DIALOGUE*. **20** (4): 117.
5. ↑  First National Party from North-East, Drishti IAS, ‏08 Jun 2019
6. ↑  More support arrives for Conrad Sangma’s NPP to form government in Meghalaya, The Hindu, ‏5 במרץ 2023
**ג'יימס איגן הולמס** (באנגלית: **James Eagan Holmes**; נולד ב-13 בדצמבר 1987) הוא רוצח המונים אמריקאי האחראי לירי בבית הקולנוע "סנטרי 16" באורורה, קולורדו ב-2012.
באירוע נהרגו 12 בני אדם ונפצעו 70 אחרים (62 במישרין ו-8 בעקיפין).
לפני הירי הולמס מלכד את דירתו עם חומרי נפץ שנוטרלו יום אחד לאחר מכן על ידי יחידת חבלנים משטרתיים.

הולמס נעצר זמר קצר לאחר הירי ונכלא ללא ערבות בזמן שהמתין למשפטו.
בהמשך לכך הוא אושפז לאחר שניסה להתאבד מספר פעמים בעת שהיה בכלא.
הולמס כפר באשמה בשל אי שפיות, שהתקבלה.
משפטו החל ב-27 באפריל 2015.
ב-26 באוגוסט 2015, השופט קרלוס סמור גזר על הולמס 12 מאסרי עולם רצופים בתוספת 3,318 שנים ללא אפשרות לשחרור על תנאי אחרי שחבר המושבעים חסך ממנו את עונש המוות בהצבעה אחת.
בהטלת העונש הצהיר השופט סמור "כוונתו של בית משפט זה כי כף רגלו של הנאשם לעולם לא תדרוך שוב בחברה החופשית".

חיים אישיים
-----------

הולמס נולד ב-13 בדצמבר 1987 בסן דייגו שבקליפורניה.
אביו רוברט הולמס הוא מתמטיקאי ומדען בעל תארים מאוניברסיטת סטנפורד, UCLA, ואוניברסיטת קליפורניה בברקלי.
אימו ארלין הולמס היא אחות מוסמכת. ולהם בת נוספת.
הולמס גדל בקהילת אוק הילס, הנמצאת במחוז מונטריי אשר ליד קסטרוויל קליפורניה, שם גם למד בבית ספר יסודי.
בגיל 12 הולמס עבר חזרה לסן דייגו.

קישורים חיצוניים
----------------

ויקישיתוף מדיה וקבצים בנושא **ג'יימס איגן הולמס** בוויקישיתוף
* עמית ולדמן, ‏מי אתה ג'יימס הולמס?, באתר ‏מאקו‏, 22 ביולי 2012
* דיוקנו של רוצח המונים, באתר הארץ, 6 בספטמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015087849
* VIAF: 316745523
* WorldCat: lccn-no2015087849

 |
**אלפרדו מוראלס** (באנגלית: **Alfredo Morales**, נולד ב-12 במאי 1990 בברלין שבגרמניה) הוא כדורגלן אמריקאי-גרמני המשחק בעמדת המגן והקשר בקבוצת סן חוזה ארת'קווייקס ונבחרת ארצות הברית.

קריירה
------

מוראלס הצטרף לקבוצות הילדים והנוער של קבוצת הרטה ברלין בגיל 10 ושיחק בהן במשך 8 עונות. בנובמבר 2008 החל לשחק בקבוצת המילואים ששיחקה בליגה הרביעית בגרמניה. בשנת 2010 הצטרף לסגל הקבוצה במחנה האימונים שנערך בקיץ. בעקבות פציעותיהם של פנול פרדדאי ורפאל צורף לסגל הקבוצה. ב-5 בדצמבר 2010 ערך את הופעת הבכורה בקבוצה, ששיחקה בליגה השנייה, בהפסד 0–1 לקבוצת מינכן 1860.

ב-17 במאי 2013 חתם על חוזה לשתי עונות בקבוצת אינגולשטאדט 04 מהליגה השנייה. במשחק פתיחת העונה, שהיה גם משחק הבכורה שלו בקבוצה, הורחק בכרטיס אדום בעקבות עבירה שביצע בדקה ה-81. ב-11 באפריל 2014, במסגרת המחזור ה-30 של הליגה, כבש את שער הבכורה בקבוצה בהפסד 1–2 לקבוצת פאדרבורן 07.

בעונת 2014/2015 הבקיע שני שערים ובסיומה העפיל עם הקבוצה לבונדסליגה. ב-23 באפריל 2016 הבקיע את שער הבכורה שלו בליגה הבכורה בתיקו 2-2 מול הנובר 96. בעונת 2016/17 נשר בחזרה עם אינגולשטאט לבונדסליגה השנייה, ולא הצליח להעפיל עמה בחזרה בעונת 2017/18.

בקיץ 2018 חתם מוראלס בפורטונה דיסלדורף, העולה החדשה לבונדסליגה.

נבחרת
-----

אביו של מוראלס מחזיק באזרחות אמריקאית ואף שירת בצבא האמריקאי, עובדה שאיפשרה למוראלס לשחק עבור הנבחרת האמריקאית. הוא זומן לראשונה לנבחרת בנובמבר 2011 ונכלל בסגל למשחקי הידידות מול נבחרת צרפת וסלובניה, אך לא שותף במשחקים. ב-29 בינואר 2013 ערך את הופעת הבכורה במשחק נגד נבחרת קנדה, כשעלה כמחליף בדקה ה-75.

בשנת 2015 נכלל בסגל לגביע הזהב אותו סיימה הנבחרת במקום הרביעי.

קישורים חיצוניים
----------------

ויקישיתוף מדיה וקבצים בנושא **אלפרדו מוראלס** בוויקישיתוף
* אלפרדו מוראלס, ברשת החברתית אקס (טוויטר)
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Morales Sings Wuth Inglostat, yanks-abroad.com, 17 May 2013
2. ↑  Match day 1 13/14, Transfermarket.com, 19 July 2013
3. ↑  Match day 30 13/14, Transfermarket.com, 1 April 2014
4. ↑  באיירן תחכה עוד שבוע לאליפות, שער אדיר לדוגלאס קוסטה, וואלה, 23 באפריל 2016
5. ↑  Alfredo Morales: 7 Things You Should Know, thedenimkit.com, 4 November 2011

| **נבחרת ארצות הברית – גביע הזהב 2015** |
| --- |
| 1 גוזאן • 
2 ידלין • 
3 גונסאלס • 
4 בראדלי • 
5 בקרמן • 
6 ברוקס • 
7 מוראלס • 
8 דמפסי • 
9 יוהנסון • 
10 דיסקרוד • 
11 בדויה • 
12 רימנדו •
13 אלבראדו • 
14 גארזה •
15 רים •
16 אוונס •
17 אלטידור •
18 וונדולובסקי •
19 זוסי •
20 זארדס •
21 צ'נדלר •
22 יארבורו •
23 ג'ונסון •
24 קורונה •
25 ביסלי •
26 גורדון •
מאמן: קלינסמן | ארצות הבריתארצות הברית |
**סמי בורארד** (בצרפתית: **Samy Bourard;** נולד ב־29 במרץ 1996) הוא כדורגלן בלגי המשחק בעמדת הקשר בהפועל חדרה.

קריירת מועדונים
---------------

ב־31 באוגוסט 2016 חתם על חוזה בסנט טרוידן. הוא ערך את הופעת הבכורה שלו ב־4 בנובמבר 2017, בתיקו 4–4 עם אופן.

ב־31 באוגוסט 2018 חתם על חוזה לשלוש שנים באיינדהובן. ב־7 בספטמבר ערך את הופעת הבכורה בקבוצה בהפסד 0–2 לספרטה רוטרדם. הוא כבש שער בכורה ב־18 בינואר 2019 בניצחון קבוצתו 1–3 על פולנדם.

ב־2020 חתם בדן האג, בה ערך את הופעת הבכורה ב־13 בספטמבר 2020 בהפסד 0–2 להראקלס אלמלו. ב־11 בנובמבר 2020 כבש שער בכורה בהפסד 2–4 לטוונטה.

הוא עזב את דן האג לאחר עונה אחת וב־9 בפברואר 2021 חתם בפהרוואר. הוא ערך בה חמש הופעות בלבד, ולאחר חצי עונה חזר לדן האג.

ב-22 ביוני 2022 חתם בהפועל חדרה מליגת העל הישראלית, והפך לרכש היקר בתולדות המועדון.

קישורים חיצוניים
----------------

ויקישיתוף מדיה וקבצים בנושא **סמי בורארד** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  R. B, Mol Fehérvár: aláírt a belga középpályás – hivatalos - NSO, NSO.hu, ‏9 בפברואר 2022 (בהונגרית)
2. ↑  Samy Bourard keert terug bij ADO Den Haag, ADO Den Haag
ארמון נוימן בארד, ברומניה, שבנתה משפחת נוימן בשנים 1891 - 1892
**ארמון נוימן** (ברומנית: **Palatul Neumann**) הוא ארמון גדול מאוד בארד, רומניה.

היסטוריה
--------

הארמון נבנה בשנים 1891-1892 לפי תוכניותיו של האדריכל מילאן טבקוביץ' (Milan Tabaković) ולפי הזמנת משפחת התעשיינים נוימן. הארמון נבנה בסגנון אדריכלי אקלקטי עם שתי קומות מעל קומת הקרקע, עם שערים הפונים לשלושה רחובות שונים ועם חדרי מדרגות רבים. באחד האגפים יש אולם אירועים, שבמקור נועד להיות אולם נשפים וכעת משמש כאולם הרצאות בן מאתיים מקומות עבור אוניברסיטה מקומית.

הארמון שימש למגורי האחים נוימן ובני משפחתם, אך בהדרגה הם היגרו מרומניה ונשאר בארד רק פרנץ נוימן. אחרי מלחמת העולם השנייה הממשל הקומוניסטי סילק מתוך הארמון את פרנץ נוימן והלאים את המבנה.

אחרי המהפכה הרומנית (1989) והחקיקה החדשה, שאפשרה לצאצאי הנפגעים מהלאמות לתבוע חזרה את רכושם, הגיעו מארצות הברית לרומניה צאצאי פרנץ נוימן ותבעו את השבת רכושו וגם קיבלו חלק ממנו. חרדונים זה טעים

קישורים חיצוניים
----------------

ויקישיתוף מדיה וקבצים בנושא **ארמון נוימן** בוויקישיתוף
* Palatul Neumann (ברומנית)
* Neumann Palace in Arad – Palatul Neumann (באנגלית)
**ח'ירבת סִלְם** (בערבית: **خربة سلم**, בהגייה ספרותית: **חִ֫'רְבַּת סִלְם**, בהגייה מדוברת לבנונית, בקירוב: **חֶ֫'רְבֶּת סֶ֫לֶם**) הוא כפר לבנוני בנפת בינת ג'בייל, במחוז נבטיה, כ-27 ק"מ דרומית לנבטיה, כ-10 ק"מ מערבית לגבול ישראל (מושב מרגליות), בגובה ממוצע של 630 מטר מעל פני הים. היישובים השכנים הם: ממזרח – מג'דל סלם, ממערב – כפר דונין (ער') ומצפון – בורג' קלאוויה (ער').

אטימולוגיה
----------

המילה הראשונה שבשם מלמדת על כך שהוא יושב במקום שהיה בו יישוב קודם שחרב. אשר למילה השנייה בשם, יש כמה הסברים אפשריים:

1. השורש ש.ל.מ. (س.ل.م.) בערבית היות דבר שלם, ללא מום, או דופי.
2. שלם (س.ل.م.) בסורית פירושו "בלתי חדיר".
3. האל הכנעני **שָׁלֶם**, המוזכר בכתובות שנמצאו באוגרית.

היסטוריה
--------

בשנת 1875 ביקר במקום ויקטור גרן וכתב: "הגעתי לתחתיתו של ערוץ עמוק ורחב שנקרא ואדי אל-חַגִ'יר (Oued el-Hadjir). בדיוק באמצעו של הערוץ, מתנשא מעין אי סלעי שמטפס בהדרגה מדרום לצפון. מוארך וצר, בנוי עליו כפר בשם ח'רבת סלם, עם אוכלוסייה של 130 מתואלים." גרן מצא במקום שרידי כנסייה עתיקה, אבנים מסותתות, אגן טבילה עגול, צלבים יווניים חרוטים על משקופי דלתות, בורות מים ואבני ריחיים. הוא העריך שכמה בתים שעדיין עומדים, הם עתיקים ונבנו לפני הגעת האסלאם לאזור.

בשנת 1881, הקרן לחקר ארץ ישראל ביקרו ביישוב וכתבו שגרים בו 200 איש וכי "מדרום לכפר יש משטח סלעי שבאמצעו עומד עמוד אחד, עמוד נוסף ושניים או שלושה בסיסי עמודים מהווים חלק מחומה במערב. אין אבני כותרת. זו, כנראה, הייתה כנסייה נוצרית".

אדמה וחקלאות
------------

הכפר משתרע על פני שטח של 3,790 דונם.

אישים מח'ירבת סלם
-----------------

שייח' מוחמד ח'ליל דָבּוּק (ער') היה מחשובי אנשי הדת בכל האזור, במאה ה-19. נולד בכפר ונפטר בכפר בשנת 1899. היה ידוע כבקי בהלכה, איש חכם, מלומד, מחולל נסים, בעל מידות טובות ועם זאת סגפן וצנוע. את השכלתו הדתית רכש מאנשי דת באזור וכן נסע פעמיים ללמוד בנג'ף שבעיראק. קברו ועליו כיפה לבנה נמצא בפאתי הכפר.

קשר למג'דל סלם
--------------

כארבעה קילומטרים ממזרח לכפר שוכנת עיירה בשם מג'דל סלם. גם בכפר זה נמצאו שרידים עתיקים המצביעים על כך שבעבר ישבו בו נוצרים. מקור המלה סלם דומה למקור המלה בכפר שבו עוסק ערך זה, ואילו המלה הראשונה – שונה. כיום, לא ידוע על קשר מיוחד בין שני היישובים.

הערות שוליים
------------

1. ↑   حلُّ الناعمة في خِربة سِلم-ألين حلاق (מטמנת א-נאעמה בחִ'רבת סִלם – אַלין חלאק), סרטון בערוץ "AL Jadeed News", באתר יוטיוב, שבו ניתן לשמוע את שם המקום בהגייה מדוברת; הקישור מכוון לנקודה הרלוונטית בסרטון
2. ↑  שנער, איילון, **מילון ערבי עברי**, מגנס, 1972, עמ' 162
3. ↑  بلدة مجدل سلم, www.itihadjabalamel.com
4. ↑  van der Toorn, Karel; Becking, Bob; van der Horst, Pieter Willem, **Dictionary of Deities and Demons in the Bible DDD (2nd, revised ed.).**, Wm. B. Eerdmans Publishing, 1999, עמ' 756-755
5. 1 2  Guérin, 1880, p. 266 ; translated by Conder, C.R.; Kitchener, H.H. **The Survey of Western Palestine: Memoirs of the Topography, Orography, Hydrography, and Archaeology. Vol. 1. :**, London: Committee of the Palestine Exploration Fund, 1881, עמ' 88, 121
6. ↑  بعض من سيرة الشيخ محمد خليل دبوق, janoubia.com
**ברגין** (בבלארוסית: **Брагін**, ברהין; ברוסית: **Брагин**; ביידיש: **בראָהין**) היא עיירה הנמצאת בדרום מזרח בלארוס במחוז הומל כ-88 ק"מ מצפון לצ'רנוביל. בעיירה חיה קהילה יהודית גדולה בין השנים 1648 ועד 1941 עם פלישת הנאצים. נכון לשנת 2016 אוכלוסיית העיירה מונה כ-3,750 תושבים.

תולדות היישוב
-------------

האזכור הראשון של ברגין היה בשנת 1147 בכרוניקה ההיפאטית (אנ'). הסיבה לכך היא שברגין הייתה עיר חשובה בנסיכות קייב. בתאריך ה-1 בספטמבר 1924 נוסד מחוז המשנה ברגין. ב-9 ביוני 1927 סופח אזור זה למחוז הומל עד יוני 1930 ולאחר מכן בתאריך 15 בינואר 1938 סופח אזור זה למחוז פולסיה ולבסוף ב-8 בינואר 1954 סופח האזור חזרה להומל.

יהודי ברגין
-----------

בשנת 1648 החלה להתפתח בברגין קהילה יהודית. היהודים בברגין התפרנסו בעיקר מחקלאות. עד אמצע שנות ה-20 פעל בעיירה ארגון החלוץ. בשנת 1930 עם התחזקות האנטישמיות באירופה נסגר בית הכנסת של ברגין, ובבית הספר בו לימדו ביידיש עברו ללמד בבלארוסית. ב-22 ביוני 1941 החלו פעולות צבאיות של הצבא הגרמני על יד ברגין, כתוצאה מכך כשליש מהיהודים בעיירה ברחו לכיוון מזרח. הגברים גויסו לצבא האדום, ובעיירה נשארו נשים, ילדים וקשישים שלא הספיקו לברוח בזמן מהתקפה הגרמנית. בתאריך 28 באוגוסט 1941 כבשו הנאצים את ברגין מספר שבועות לאחר מכן בתאריך 12 בספטמבר 1941 הגיע גדוד אס אס לעיירה וכינס את כל יהודי העיירה (כ-300 איש) לפאתי העיירה, היהודים קובצו בעשר קבוצות ובכל קבוצה שלושים אנשים ושם נורו למוות בקבר אחים. כיום לא נשארו יהודים בעיירה, למעט אותו קבר אחים ופסל לזכר 300 יהודים שנרצחו בדם קר.

קישורים חיצוניים
----------------

ויקישיתוף מדיה וקבצים בנושא **ברגין** בוויקישיתוף
* 

* אתר האינטרנט הרשמי של ברגין
* "ברגין", באתר JewishGen (באנגלית)
* אתר עיריית ברגין - היסטוריית ברגין (בשפה הרוסית)
* היסטוריית יהדות ברגין - מתוך האתר "אביב" (בשפה הרוסית)

הערות שוליים
------------

1. ↑  מספר התושבים נכון לשנת 2016, באתר עיריית ברגין
התיישבות טיפוסית של חומה ומגדל: טירת צבי, 2007
**התיישבות** היא פעולה, שמהותה:

* הבאת אנשים (הנקראים **מתיישבים**) למגורי קבע באזור (או תחום) גאוגרפי מסוים (הנקרא אזור ההתיישבות) או הגעתם של מתיישבים בכוחות עצמם, כדי להתגורר באופן קבוע באזור זה.
* הכנת התשתית (או להשתמש בתשתית קיימת) לאכלוס אזור ההתיישבות באנשים, לשם מגורי קבע.

תשתית זו כוללת לכל הפחות תשתית מגורים (בתים), אך עשויה לכלול גם מבנים אחרים, תשתיות מים, אנרגיה, ביוב, תחבורה וכיוצא באלו.

מוטו ציוני
----------

המרכזית במסכת הרעיונות הציונית, לצד גאולת קרקע, כיבוש השמירה ועבודה עברית היא ההתיישבות. אמר יוסף טרומפלדור: "במקום בו תחרוש המחרשה היהודית את התלם האחרון שם יעבור גבולנו". ואכן, ראשון התהליכים שהתרחשו קודם להקמת המדינה ותרמו לעיצוב גבולותיה היה ייסוד מטולה ב-1896. "...קיומה של התיישבות במטולה במשך עשרים וחמש השנים שקדמו לדיוני הגבול, הביא גם הוא לקביעתו של קו הגבול במקום שנקבע".

ההתיישבות נקשרת גם ליכולת לתחזק גבולות בני הגנה. כתב משה דיין בספרו 'הלנצח תאכל חרב': "רק אם תהיה אוכלוסייה יהודית אזרחית בגושים גדולים, כמו בקעת הירדן, גוש עציון וגב ההר בשומרון, תוכלנה יחידות צה"ל להימצא באזורים אלה לא ככובשים זרים, אלא למען המטרה להבטיח את שלום ישראל, שאוכלוסייתה הצפופה מתרכזת בגזרה צרה, על חוף הים התיכון".

יישוב
-----

 ערך מורחב – **יישוב**  

המילה **יישוב** מציינת, בדרך כלל, תחום גאוגרפי, שבו נעשית ההתיישבות. היישוב מהווה יחידה אחת, בעלת מאפיינים מוגדרים. המאפיין הבולט ביותר של יישוב הוא המאפיין הגאוגרפי, כלומר - הפרדה אזורית בין היישוב לבין השטח הלא מיושב שסביבו ויישובים סמוכים. מאפיין אחר של היישוב הוא מאפיין השלטון, כלומר - ליישוב שלטון אוטונומי במידה מסוימת (גם אם והוא כפוף לשלטון מרחבי).

מלבד מאפיינים אלו, קיימים לעיתים מאפיינים כלכליים, תרבותיים ואחרים המגדירים את היישוב. כמו כן, מתקיימת כמעט בכל המקרים רמה כלשהי של זיקה רגשית של האדם ליישובו.

בישראל יישובים נקראו גם בשם "נקודות" או "נקודות יישוב" (למשל: 11 הנקודות).

המילה יישוב משמשת גם לתיאור פעולת האכלוס של מקום נתון בתושבים (למשל: יישוב ארץ ישראל).

המונח היישוב, המשמש לציון היישוב היהודי או היישוב העברי בארץ, קשור גם הוא במונח "התיישבות" ונגזר מאותו שורש.

פירושים נוספים
--------------

* התיישבות במובן התאגדות: המונח התיישבות מהווה לעיתים כינוי לציון אוסף יישובים הקשורים זה לזה באופי, בסדר-היום או בנסיבות ההתיישבות בהם - כך למשל השם "ההתיישבות העובדת" מתייחס ליישובי תנועת העבודה בארץ (קיבוצים, מושבים).
* התיישבות במובן קולוניה: ההתיישבויות האירופאיות שנעשו במהלך המאות שחלפו בעיקר בשטחי העולם המתפתח זוכות בלשונות הזרות לכינוי Colony, אולם בעברית נקראים אנשיהן גם "מתיישבים" והן עצמן, נקראות על פי רוב, "מושבות".

ראו גם
------

* פיזור אוכלוסין
* תוכנית המצפים בגליל
* יישובי הכוכבים
* התנחלות

קישורים חיצוניים
----------------

ויקישיתוף מדיה וקבצים בנושא **התיישבות** בוויקישיתוף

הערות שוליים
------------

1. ↑  דיונים בין בריטניה לצרפת לקראת חלוקת המנדטים במזרח התיכון בשטחי האימפריה העות'מאנית טרם מלחמת העולם הראשונה
2. ↑  בנוסף לתוכניות הציוניות לפיתוח ארץ ישראל ובעיקר הצורך במים להשקיה שהשאיר את נהר הירדן כולו בתחומי ארץ ישראל
3. ↑  **ארץ רבת גבולות: מאה השנים הראשונות של תיחום גבולותיה של ארץ ישראל 19**47-1840, מאת גדעון ביגר, בתוך פרויקט בן יהודה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551787905171
* BnF: cb13516666p (data)
* GND: 4332482-4
* LCCN: sh96005040

 |
*Montifringilla nivalis nivalis*
**שלגית ההרים** (שם מדעי: *Montifringilla nivalis*) היא מין של ציפור שיר ממשפחת הדרוריים החיה בהרי אירואסיה. תפוצתה בטבע רחבה והיא איננה בסכנה.

מאפיינים
--------

השלגית דומה במראה לדרור הבית אך צבעונית יותר. אורכה מגיע ל-16.5 עד 19 ס"מ והיא בעלת נוצות חומות עם ראש וחזה אפורים והבטן לבנה. המקור שחור וחרוטי שבקיץ משנה צבע לצהוב ומגדל "סינר" שחור, הכנפיים חומים עם קצוות לבנים לאורך הכנף והזנב שחור עם קצוות לבנים. אין הבדלים גדולים בין הזוויגים.

השלגית חיה לרוב בין הרים גבוהים וגבעות חשופות מקרח, לרוב מעל 1,500 מטר. תפוצתה בטבע היא ברחבי דרום אירופה (הפירנאים, האלפים, קורסיקה והבלקן), דרך מרכז אסיה ועד להרי מערב סין. השלגית היא מין מזדמן נדיר בישראל.

היא חיה על הקרקע, מחפשת אחר זרעים וחרקים ומקננת בנקיקים או במחילות של מכרסמים או פיקתיים. בקן הנקבה מטילה 3–4 ביצים.

תת-מינים
--------

ישנם 7 תת-מינים שלה:

* M. n. nivalis
* M. n. leucura
* M. n. alpicola
* M. n. gaddi
* M. n. tianshanica
* M. n. groumgrzimaili
* M. n. kwenlunensis

קישורים חיצוניים
----------------

ויקישיתוף מדיה וקבצים בנושא **שלגית ההרים** בוויקישיתוף
* שלגית ההרים, באתר ITIS (באנגלית)
* שלגית ההרים, באתר NCBI (באנגלית)
* שלגית ההרים, באתר Animal Diversity Web (באנגלית)
* שלגית ההרים, באתר GBIF (באנגלית)

הערות שוליים
------------

1. ↑  שלגית ההרים באתר הרשימה האדומה של IUCN
**מקסים שאנו** (בצרפתית: **Maxime Chanot**; נולד ב-21 בנובמבר 1989) הוא כדורגלן לוקסמבורגי המשחק בלוס אנג'לס מה-MLS בעמדת הבלם.

קריירת מועדונים
---------------

שאנו התחיל את הקריירה שלו בקבוצות הנוער של נאנסי וסטאד ריימס. בשנת 2006 הצטרף לשפילד יונייטד מהפרמייר ליג. ב-4 באוקטובר 2008 הושאל למנספילד טאון לחודש. הוא ערך את הופעת הבכורה שלו בהפסד 1-0 לווקינג, אך למרות ההפסד של קבוצתו נבחר לאיש המשחק. בדצמבר 2008 הושאל להמילטון אקדמיקל מליגת העל הסקוטית. בסיום עונת 2008/2009 שוחרר משפילד.

בקיץ 2009 נבחן בברנסלי והצליח להרשים את הצוות המקצועי, אך בסופו של דבר הקבוצה ויתרה על שירותיו לטובת בלם יותר מנוסה. בנובמבר 2009 חתם בלה מאן מליגת העל הצרפתית. בקיץ 2010 הושאל לגווניון מהליגה השלישית בצרפת.

בספטמבר 2011 חתם בW.R.S. בריסל מהליגה הבלגית השנייה. ב-3 בדצמבר 2011 הבקיע את שער הבכורה שלו בקריירה בניצחון 1-2 נגד רוסלארה. בינואר 2013 חתם בגרמינל בירסחוט מליגת העל הבלגית. בתום העונה הקבוצה התפרקה ושאנו קיבל את כרטיס השחקן שלו בחזרה.

בקיץ 2013 חתם בקורטרייק. בעונת 2013/2014 הוא רשם רק 16 הופעות בליגה, אך בעונת 2014/2015 הפך לשחקן הרכב בקבוצה.

בקיץ 2016 חתם בניו יורק סיטי מה-MLS, קבוצתו הראשונה מחוץ לאירופה. ב-30 ביולי 2016 ערך את הופעת הבכורה שלו בקבוצה בניצחון 1-5 נגד קולורדו ראפידס.

בעונת 2024 חתם בלוס אנג'לס.

קריירה בינלאומית
----------------

ב-7 ביוני 2013 ערך את הופעת הבכורה שלו נבחרת לוקסמבורג בתיקו 1-1 נגד אזרבייג'ן במסגרת מוקדמות מונדיאל 2014. ב-4 ביוני 2014 הבקיע את שער הבכורה שלו בנבחרת בתיקו 1-1 נגד איטליה.

קישורים חיצוניים
----------------

ויקישיתוף מדיה וקבצים בנושא **מקסים שאנו** בוויקישיתוף
* מקסים שאנו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מקסים שאנו"**.
סמליל התנועה
בית "אמונה" בתל אביב
**אמונה - תנועת האשה הדתית לאומית** היא תנועת נשים מיסודן של הפועל המזרחי והמזרחי. התנועה מפעילה מעונות יום, בתי ילדים, בתי ספר, אולפנות, מדרשה ללימודי האישה והמשפחה, בתי מדרש לנשים ומרכזי ייעוץ למשפחה, ופועלת לקידום מעמד האישה. "אמונה" מפעילה גם מתנדבות שרות לאומי במסגרת ארגון "בת-עמי" מיסודן של אלומה-אמונה במסגרת לאומית-ציונית-דתית. ביום העצמאות ה'תשס"ח (2008) הוענק לתנועה פרס ישראל בתחום מפעל חיים על תרומה מיוחדת לחברה ולמדינה. יושבת ראש התנועה מאז 2023 היא יפעת סלע והמנכ"ל מאז 2016 הוא דוד הדרי.

היסטוריה
--------

במשך שנים פעלו במקביל ארגון הפועלות של הפועל המזרחי שנוסד בשנת 1935 וארגון נשי מזרחי בארץ ישראל. שיחות על איחוד הארגונים שהתקיימו בין נשות התנועות בשנת 1939 לא הביאו למיזוג. אולם לאחר הקמת המפד"ל היה לחץ גדול לאיחוד ארגוני הנשים ובחול המועד סוכות ה'תש"ך (1959) התאחדו ארגון הפועלות של הפועל המזרחי ו"תנועת אומן" להקמת "תנועת האישה הדתית לאומית". בשנת 1977 שונה שם הארגון ל"אמונה - תנועת האשה הדתית לאומית". הנשיאה הראשונה של הארגון הייתה שרה הרצוג, אלמנתו של הרב הראשי לישראל, יצחק אייזיק הלוי הרצוג.

בשנת 1977 הקימה הרבנית הרצוג את ארגון אמונה העולמי.

בין נשיאות ויושבות ראש "אמונה" היו צפיה גורן (נשיאת כבוד), טובה סנהדראי, שרה שטרן-קטן, יהודית היבנר, רחל סילבצקי וליאורה מינקה.

פעילות
------

אמונה גם פועלת לטובת ייצוג נשים בכנסת ברשימת המפד"ל (כיום - הבית היהודי).

תנועת אמונה הפעילה בשנת 2013 140 מעונות יום וגני ילדים. ובנוסף אולפנות ובתי ספר תיכוניים, מכללה אקדמית, מדרשות לימוד, בתי ילדים וכפרי נוער. התנועה מעסיקה כ-2,800 עובדים.

ראו גם
------

* זכויות האישה
* פמיניזם

לקריאה נוספת
------------

* לילך רוזנברג-פרידמן (עורכת), **מאמונה למעשה: שבעים שנה לתנועת "אמונה"**, הוצאת כתר, ירושלים, תשס"ו 2006 (הספר בקטלוג ULI)

קישורים חיצוניים
----------------

* 

* אתר האינטרנט הרשמי של אמונה - תנועת האשה הדתית לאומית
* שלוש תנועות הנשים, באתר פרס ישראל
* יהודית היבנר, אודות אמונה, Jewish Women Encyclopedia
* הענקת תואר דוקטור לשם כבוד לתנועת אמונה, סרטון באתר יוטיוב
* אמונה-תנועת האשה הדתית לאומית, באתר "גיידסטאר ישראל"
* משנה את חוקי המשחק, באתר ערוץ 7, 5 במרץ 2021
* אמונה (תנועה), דף שער בספרייה הלאומית

הערות שוליים
------------

1. ↑  נעמי גוטקינד-גולן, מרים אליאש - דרך אמונה בחרתי, מורשת, עמ' 161
2. ↑  עוד אשה לכנסת, מעריב, 16 בספטמבר 1959
3. ↑  הוקמה התנועה המאוחדת של נשים דתיות־לאומיוה, הצופה, 19 באוקטובר 1959; המשך
4. ↑  "אמונה - תנועה עולמית חדשה" של נשים דתיות לאומיות, דבר, 13 בפברואר 1977

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298150905171
* LCCN: n2010059228
* VIAF: 234837705
* WorldCat: lccn-n2010059228

 |
**זאב (זמביש) חֶבר** (נולד ב-1954) הוא מראשי מועצת יש"ע ומזכ"ל אמנה, ממובילי ההתיישבות ביהודה ושומרון. היה חבר במחתרת היהודית והורשע בניסיון לגרימת חבלה. בין 1978 ל-1981 כיהן כראש מינהלת קריית ארבע (הגוף שקדם למועצה המקומית).

ביוגרפיה
--------

נולד בשם **זאב פרידמן** וגדל ברמת גן. למד במדרשית נעם ובישיבת ההסדר בקריית ארבע וכיהן כראש מינהלת קרית ארבע. שירת בצה"ל כקצין בשריון. בראשית שנות ה-80 נמנה עם קבוצת המחתרת היהודית, וניסה להטמין מטען חבלה תחת מכוניתו של ד"ר אחמד נתשה, חבר הוועדה להכוונה לאומית. חבר נעצר ב-1984 ובהמשך הורשע בעסקת טיעון בניסיון לגרימת חבלה. בשל מצב בריאותו נגזרו עליו 11 חודשי מאסר בפועל. לאחר שהשתחרר מן הכלא כיהן כסגן ראש מועצת קריית ארבע. ב-1988 היה ממקימי ערוץ 7. מאז 1989 הוא מכהן כמזכ"ל אמנה – זרוע ההתיישבות של גוש אמונים ובתפקידו זה הוא ממובילי ההתיישבות היהודית ביהודה ושומרון.

במסגרת תפקידו כמזכ"ל אמנה הוא חבר בהנהלת מועצת יש"ע. חבר מתרחק מפרסום בתקשורות.

ב-2008 הפך מטרה להתנכלויות מצד פעילי ימין קיצוניים על רקע עמדה פשרנית שהציג בסוגיית המאחזים.

חבר היה מקורב לאריאל שרון. הוא הפך למתנגד לו בעקבות תוכנית ההתנתקות, אך ספד לו עם פטירתו.

חיים אישיים
-----------

חבר הוא תושב מאחז נתיב האבות שבסמוך לאלעזר שבגוש עציון, נשוי לרבקה ואב לשבעה, שאחד מהם, דביר, הוא קצין בדרגת אל"ם המפקד על יחידת רפאים.

קישורים חיצוניים
----------------

ויקישיתוף מדיה וקבצים בנושא **זאב חבר** בוויקישיתוף
* שרה ליבוביץ-דר, מאחזי זמביש, באתר הארץ, 10 ביולי 2002
* נדב שרגאי, הדור שלא ידע את זמביש, באתר הארץ, 22 ביולי 2008
* אתר למנויים בלבד חיים לוינסון, תחקיר - הארגון שבונה את המאחזים הבלתי חוקיים בשטחים נחשף, באתר הארץ, 9 במאי 2013
* זאב חבר (זמביש) בנאום נדיר: לא נשתוק יותר, בערוץ YouTube של מועצת יש"ע

הערות שוליים
------------

1. ↑  יאיר פידל, נדב העצני, זמביש הורשע בבית, חדשות, 30 במאי 1985
2. ↑  אלירן אהרון, זמביש: מנסים להגיע לפתרון בעמונה, באתר ערוץ 7, 22 ביוני 2016
3. ↑  יהושע בריינר‏, מכוניתו של בכיר במועצת יש"ע הושחתה בבית אל, באתר וואלה!‏, 18 ביוני 2012  
איתמר פליישמן, חשבון נפש במועצת יש"ע: לא נשתוק על האלימות, באתר ynet, 25 ביוני 2012
4. ↑  זמביש ספד לשרון: "התנתקותך מאיתנו הייתה כואבת וקשה", באתר "חדשות 2", 13 בינואר 2014  
שבתי בנדט‏, הביקורת הסמויה בהספד המתון של נציג המתנחלים, באתר וואלה!‏, 13 בינואר 2014  
אתר למנויים בלבד נתי טוקר, עיתון "בשבע" השמיד 100 אלף גיליונות כדי לצנזר טור ביקורתי על זמביש, באתר TheMarker‏, 19 בינואר 2014
**אריזונזאורוס** (שם מדעי: *Arizonasaurus*) הוא סוג של ארכוזאור פרהיסטורי מתור הטריאס, שהיה בעל מפרש-גב גדול. הוא דמה במראהו לדינוזאור, אך היה קרוב בהרבה לתנינים. כיום משייכים אותו לקבוצה פסאודוסוכיה, לצידו של הפופוזאורוס. בסוג נכלל מין אחד - *Arizonasaurus babbitti*.

האריזונזאורוס התגלה בשכבות חפירה בתצורת מואנקופי שבצפון אריזונה, כשרידים של חלקי לסת תחתונה ושרידי שיניים, והוא נקרא על שם המדינה (מילולית: "לטאה/זוחל אריזוני") בידי החוקר סמואל פול ולס (אנ'). אך רק ב-2002 נחשף שלד שלם בידי החוקר סטרלינג נסביט (אנ').

יצור זה היה בעל מפרש גב כמו של דימטרודון או אדפוזאורוס, ובמידה מסוימת דמה גם למפרש הספינוזאורוס, והוא שימש ככל הנראה לחימום בעליו. מפרש זה הוא סימן היכר של בני המשפחה הקדומה Ctenosauriscidae שהייתה קרוב לפוזוזאורוס ולאפיגיה. הוא הגיע לאורך של 3 מטרים וייתכן שעמד זקוף או חצי-זקוף.

בני קבוצתו של האריזונזאורוס היו נפוצים מאוד לאורך הטריאס בין אירופה לאמריקה הצפונית, והם היו בין ראשוני הקבוצות שנפרדו בין הארכוזאורים דמויי-העופות (אוומטאטרסליה) לארכוזאורים דמויי-התנינים (פסאודוסוכיה).

קישורים חיצוניים
----------------

ויקישיתוף מדיה וקבצים בנושא **אריזונזאורוס** בוויקישיתוף
* אריזונזאורוס, באתר האנציקלופדיה של החיים (באנגלית)
* אריזונזאורוס, באתר GBIF (באנגלית)

איור אפשרי של אריזונזאורוס
**אֵמִיל אַבֶּל** (בגרמנית: **Emil Abel**;‏ 2 ביוני 1875–3 באפריל 1958) היה כימאי אוסטרי–יהודי, פרופסור ומנהל המכון לכימיה פיזיקלית באוניברסיטה הטכנית של וינה. תחום מחקרו העיקרי היה קינטיקה כימית, אם כי ערך מחקרים גם בתרמודינמיקה ובאלקטרוכימיה תאורטית.

קורות חיים
----------

אבל נולד בווינה למשפחה יהודית מהמעמד הבינוני. הוא למד כימיה באוניברסיטה הטכנית של וינה, וסיים בהצטיינות ב-1898. את עבודת הדוקטורט שלו עשה באוניברסיטת גטינגן בהנחייתו ולטר נרנסט. בשנת 1919 מונה לפרופסור חבר לכימיה פיזיקלית באוניברסיטה הטכנית של וינה, ובשנת 1923 לפרופסור מן המניין. הוא חיבר מאמרים על זרזים הומוגניים ועל התגובות הכימיות בתהליך הכנת חומצה גופרתית.

לאחר האנשלוס פוטר מידית ממשרתו בצו שהוצא ב-22 באפריל 1938. הוא גם התבקש על ידי פטר דביי להפסיק את חברותו בחברה הגרמנית לפיזיקה והפסיק את חברותו גם באקדמיה למדעים של וינה, שבה היה חבר בהתכתבות.

בשנת 1939 היגר ללונדון ועבד ביוניברסיטי קולג' לונדון עד 1940. כמו כן, עבד במעבדת מחקר של חברת "אבר רדי" ואף ניהל את המעבדה.

היה נשוי לקמילה אדלר, ובהמשך נישא לאדית מאוטנר. נולדו לו ארבעה ילדים.

הערות שוליים
------------

1. 1 2 3  אישים ופועלם בקהילות היהודיות באוסטריה, אתר אנו – מוזיאון העם היהודי

|  |  |
| --- | --- |
| בקרת זהויות עריכת הנתון בוויקינתונים | 
* GND: 130138207
* ICCU: MILV136138
* ISNI: 0000 0003 8328 7192
* VIAF: 268685539
* WorldCat: viaf-268685539

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אמיל אבל"**.
**דורי סהר** (נולד ב-8 בינואר 2001) הוא כדורסלן ישראלי, המשחק בעמדות הקלע והסמול פורוורד באליצור נתניה ובנבחרת העתודה.

קריירה
------

סהר נולד ב-8 בינואר 2001 בתל אביב. בכיתה א' הוא החל להתאמן במחלקת הילדים של מכבי תל אביב, שם המשיך בכל קבוצות הילדים והנוער. בשנת 2018, סהר זכה עם קבוצת הנוער באליפות המדינה, כשב-4 משחקים בפלייאוף הוא העמיד ממוצעים של 11.5 נקודות, 5.0 ריבאונדים ו-3.5 אסיסטים ב-30.9 דקות. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018, סהר הגיע עם תיכון חדש תל אביב לגמר ליגת העל לתיכונים, שם יחד עם דני אבדיה הוא הוביל לניצחון על תיכון כצנלסון ולזכייה באליפות. בפלייאוף של עונת 2018/2019 בליגת העל לנוער, סהר שותף ב-6 משחקים בהם העמיד ממוצעים של 17.0 נקודות, 6.8 ריבאונדים ו-3.6 אסיסטים ב-35.6 דקות. סהר הוביל את הקבוצה לזכייה בדאבל כשבמשחק הגמר מול הפועל תל אביב הוא קלע 22 נקודות.

ב-2 בפברואר 2019 הצטרף סהר לסגל הבוגר של מכבי תל אביב. עד תום העונה שותף סהר ב-6 משחקים, בהם קלע 0.5 נקודות ב-2.3 דקות למשחק. בתום העונה הוא זכה עם הקבוצה באליפות.

ב-8 באוגוסט 2019 הושאל סהר למכבי הוד השרון, כשהוא משחק לסירוגין במכבי תל אביב במסגרת הכרטיס הכפול. באותה עונה בהוד השרון הוא שותף ב-18 משחקים, בהם העמיד ממוצעים של 5.7 נקודות, 4.2 ריבאונדים ו-2.6 אסיסטים ב-22.6 דקות למשחק. במכבי הוא שותף ב-16 משחקים, בהם העמיד 1.8 נקודות ו-1.1 ריבאונדים ב-7.4 דקות בממוצע למשחק. בתום העונה הוא זכה עם הקבוצה באליפות נוספת.

בעונת 2020/2021, סהר שותף ב-12 משחקים בהם העמיד ממוצעים של 2.9 נקודות ו-1.1 ריבאונדים ב-7.4 דקות. באותה עונה זכה סהר עם הקבוצה בטראבל, כשזכה בגביע ווינר סל, גביע המדינה ובאליפות המדינה.

ב-6 ביולי 2021 חתם סהר לשלוש שנים בבני הרצליה.

בשנת 2022/2023 חתם באליצור עירוני נתניה.

חיים אישיים
-----------

סהר הוא בנה של הדוגמנית ומנחת הטלוויזיה לשעבר אלונה פרידמן-סהר.

תארים
-----

בני הרצליה
* גביע המדינה (1): 2021/2022

הערות שוליים
------------

1. ↑  בפעם השנייה ברציפות: מכבי תל אביב אלופת ליגת העל לנוער, באתר וואלה!‏, 25 במאי 2018
2. ↑  אילון סלוס, גמר גביע המדינה לנוער ע"ש יגאל דר: הפועל עמק יזרעאל גברה על מכבי ת"א 83–93 וזכתה בגביע, באתר איגוד הכדורסל, ‏25 במרץ, 2018
3. ↑  אסי ממן, ‏תיכון חדש אלופת התיכונים לאחר 67:96 על כפ"ס, באתר ONE‏, 20 בדצמבר 2018
4. ↑  אור שקדי‏, כדורסל נוער: מכבי תל אביב השלימה זכייה בדאבל, באתר וואלה!‏, 29 במאי 2019
5. ↑  עמרי מנהיים, ‏מתחיל פרק חדש: דורי סהר חתם בהוד השרון, באתר ערוץ הספורט, 8 באוגוסט 2019
6. ↑  דורי סהר חתם עד 2024 בבני הרצליה, באתר מנהלת ליגת העל בכדורסל, ‏6 ביולי 2021
7. ↑  יעקב מאיר, הפרויקט של מכבי תל אביב: דורי סהר, באתר ישראל היום, ‏18/2/2021
**אלי אבייב** (באנגלית: **Eli Abaev**; נולד ב-13 בדצמבר 1997) הוא כדורסלן אמריקאי-ישראלי, המשחק בעמדות הסמול פורוורד והפאוור פורוורד בעירוני נהריה

קריירה
------

אבייב נולד בישראל ובגיל צעיר עבר לארצות הברית והתגורר בקורל ספרינגס שבפלורידה. הוא התחיל את דרכו כשלמד ושיחק כדורסל בתיכון ציון לות'רן.

בשנת 2016, התחייב אבייב לאוניברסיטת המדינה של מזרח פלורידה. בעונתו הראשונה, שותף אבייב ב-37 משחקים, בהם העמיד ממוצעים של 4.8 נקודות ו-7.4 ריבאונדים ב-19.4 דקות. בעונתו השנייה במכללה, שותף אבייב ב-34 משחקים, בהם העמיד ממוצעים של 9.1 נקודות ו-9.8 ריבאונדים ב-24.9 דקות.

בשנת 2018, אבייב עבר לאוניברסיטת המדינה של אוסטין פיי, אך בעקבות פציעה הוא פיספס את כל עונתו הראשונה במכללה וחזר רק עונה לאחר מכן. באותה עונה, אבייב שיחק ב-30 משחקים, בהם העמיד ממוצעים של 7.9 נקודות ו-7.7 ריבאונדים ב-28.0 דקות.

בשנת 2020, אבייב עבר לאוניברסיטת חוף המפרץ פלורידה. במכללה שותף אבייב ב-18 משחקים, בהם העמיד ממוצעים של 7.1 נקודות ו-7.4 ריבאונדים ב-25.9 דקות.

ב-21 ביוני 2021, חזר אבייב לישראל וחתם בהפועל באר שבע מליגת העל. בעונה זו לא הרבה לשחק במסגרת הליגה ושיחק ב-5 משחקים בהם שותף כ-1.2 דק' ולא קלע.

ב-10 ביולי 2022 חתם אבייב במכבי חיפה מהליגה הלאומית בעונה זו העמיד ממוצעים של 6.9 נק' ו-7.9 ריבאונדים ב-30 משחקים.

בקיץ 2023 חתם בעירוני נהריה.

קישורים חיצוניים
----------------

* פרופיל, באתר Sports-Reference

הערות שוליים
------------

1. ↑  אלי אבייב חתם לשנתיים בהפועל באר שבע, באתר מנהלת ליגת העל בכדורסל, ‏21 ביוני 2021
2. ↑  קופרברג, שארפ ותומר כהן יעזרו לחיפה לעלות?, באתר ONE‏, 10 ביולי 2022
**מיכאל קמפטר** (בגרמנית: **Michael Tribaco Kempter**; נולד ב-12 בינואר 1995) הוא כדורגלן שווייצרי בעל אזרחות פיליפינית המשחק בעמדת המגן בגראסהופרס ציריך.

קריירת מועדונים
---------------

קמפטר התחיל את הקריירה שלו במחלקת הנוער של ציריך. ב-24 באפריל 2016 ערך את הופעת הבכורה שלו בקבוצה הבוגרת בהפסד 3-0 ליאנג בויז ברן, שהגיע כמחליף בדקה ה-81 של ויניציוס פרייטאס. ב-10 באפריל 2017 הבקיע את שער הבכורה שלו בקבוצה בניצחון 5-2 נגד לה מון. ביוני 2017 קרע את הרצועה הצולבת וחזר לשחק רק במרץ 2018. אולם כעבור חודש נפצע שוב.

בספטמבר 2020 חתם בנשאטל גזמאקס מליגת העל השווייצרית עד לסיום העונה.

ביולי 2021 חזר לליגה השנייה כאשר חתם בסנט גאלן.

ב-18 ביוני 2023 חתם בהעברה חופשית בגראסהופרס ציריך.

קריירה בינלאומית
----------------

קמפטר נולד בשווייץ לאבא מקומי ולאמא ממוצא פיליפיני ולכן היה זכאי לייצג את שני המדינות. בצעירותו שיחק בנבחרות הנוער של שווייץ. בשנת 2018 הביע את רצונו לייצג את הפיליפינים. ביוני 2019 זומן לראשונה לסגל הנבחרת לקראת המשחק נגד סין נגדה גם ערך את הופעת הבכורה שלו בנבחרת.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיכאל קמפטר"**.
**יניב סולומון** (נולד ב-22 בנובמבר 1994) הוא כדורסלן ישראלי המשחק בהפועל כפר קאסם בליגה הלאומית. בעמדות הסמול פורוורד והפאוור פורוורד. גובהו 2.00 מטר. הוא החל את דרכו בכדורסל במחלקת הנוער של מכבי ראשון לציון ושיחק במספר קבוצות בליגה הלאומית ובליגת העל וכן בנבחרות הצעירות של ישראל. אחיו של הכדורסלן אור סולומון.

קריירת משחק
-----------

סולומון החל את דרכו בכדורסל במחלקת הנוער של מכבי ראשון לציון. ב-2011 (כאשר שיתף פעולה עם אחיו, אור) וב-2012 זכה עם הקבוצה באליפות הליגה לנוער. ב-2010 שיחק סולומון בנבחרת הקדטים באליפות אירופה שנערכה במונטנגרו, בה סיימה הנבחרת במקום ה-15, וקלע כ-6 נקודות בממוצע למשחק. ב-2011 שיחק (ביחד אחיו) באליפות אירופה לנוער דרג ב' שנערכה, אותה סיימה הנבחרת במקום השביעי וקלע כ-6 נקודות בממוצע למשחק.

ב-2012, במהלך אימון של נבחרת הנוער, נפגע סולומון ברגלו הימנית וקרע את הרצועה הצולבת. הוא חווה פציעה חוזרת שבעה חודשים מאוחר יותר ושוב ב-2014. לקראת סוף עונת 2014/2015 הצטרף סולומון לאליצור יבנה בליגה הלאומית ובחמישה משחקים קלע 6 נקודות בממוצע למשחק. סולומון החל את עונת 2015/2016 באליצור יבנה וקלע כ-16 נקודות בכ-25 דקות בממוצע למשחק. בינואר 2016 עבר סולומון להפועל באר שבע שם קלע כ-6 נקודות בכ-16 דקות למשחק. בעונת 2016/2017 עבר סולומון להפועל רמת גן גבעתיים שם קלע כ-19 נקודות בכ-33 דקות למשחק. סולומון סיים את העונה כמלך הסלים הישראלי של הליגה הלאומית, ונבחר על ידי האתר ספסל לשחקן הישראלי המצטיין של העונה.

סולומון החל את הקריירה שלו בליגת העל בעונת 2017/18 במדי מכבי ראשון לציון וקלע כ-3 נקודות בכ-10 דקות בממוצע למשחק. בעונת 2018/19 שיחק סולומון בעירוני נס ציונה, אך באמצע העונה, לאחר ששותף ב-11 משחקים בלבד, הוא חווה פציעה קשה נוספת ולא שב לשחק עד תום העונה.

בעונת 2023–2022 שיחק סולומון בקבוצת הפועל כפר קאסם מליגה ארצית דרום והעפיל עמה לליגה הלאומית.

קישורים חיצוניים
----------------

* סטטיסטיקה בקריירה באתר מנהלת הליגה
* סטטיסטיקה בליגה הלאומית (אורכב 21.07.2019 בארכיון Wayback Machine) באתר איגוד הכדורסל
* סולומון: "עברתי 3 שנים של גיהנום" באתר איגוד בכדורסל

הערות שוליים
------------

1. ↑  אלופות ומחזיקות גביע הנוער בכל הזמנים, באתר ספסל
2. ↑  אתר למנויים בלבד אריה ליבנת, האחים סולומון סוף סוף הופכים ליריבים, בתקווה לממש את הפוטנציאל, באתר הארץ, 8 בספטמבר 2018
3. ↑  יניב סהראי, אסף ברגר, אלירן כהן, לאומית: מצטייני עונת 2016/17, באתר ספסל, ‏14 באפריל, 2017
4. ↑  פציעה קשה ביותר לשחקנה של עירוני נס ציונה, באתר myZiona, ‏20 בפברואר, 2019
5. ↑  ציוץ בחשבון הטוויטר של עירוני נס ציונה, ‏20 בפברואר, 2019
6. ↑  ארצית: איינהורן וסולומון בקאסם, באתר ספסל, ‏22 באוגוסט, 2022
7. ↑  ארצית: כפר קאסם אלופת הדרום!, באתר ספסל, ‏29 במאי, 2023
**זאב נהרות מוסקי** (שם מדעי: *Esox masquinongy*) הוא דג טורף ממשפחת זאבי נהרות שבסדרת זאבי נהר המצוי במקור מים מתוקים באמריקה הצפונית. 

זהו המין הגדול ביותר בסדרה ואורכו מגיע ל-71-122 ס"מ ולמשקל 6.8-6.3 ק"ג אך נמצאו פרטים שהגיעו לאורך 1.8 מ' ולמשקל 32 ק"ג. זאב הנהרות הוא יצור מוארך בעל לסת גדולה המכילה שיניים חדות. הלסת נעולה בשרירים חזקים ומהרגע שהיא ננעלת היא נאחזת בקורבן כמו תנין. הזנב שרירי מאוד ועוזר להאיץ קדימה וישנם 3 זוגות סנפירים גדולים. הדג מוסווה ביותר בין צמחי המי וצבעו כצבע העלים.

הדג מצוי בנהרות ובאגמים ברחבי אמריקה הצפונית ממישיגן, צפון ויסקונסין וצפון מינסוטה ולדרום קנדה וכן בימות הגדולות ובנהר סנט לורנס וכן בעמק המיסיסיפי ובטנסי אוכלוסיות נוספות נמצאות בכמה נהרות קטנים.

זהו דג טורף האורב לטרפו בשולי האגמים והנהרות, שם ישנה צמחייה מיימית עשירה. הוא מחכה לטרף לא זהיר שיגיע למטרים ספורים ממנו ותוקף במהירות עם פה פעור. הוא ניזון מכל יצור קטן ממנו כולל דגים אחרים, סרטני נהרות, דו-חיים, נחשים, עופות מים כמו ברווזים ויונקים קטנים. הוא לא יהסס לתקוף גם זאבי נהרות קטנים יותר.

הוא מתרבה בסוף האביב, אז הוא מחפש טריטוריה בקרקעית האגם המכוסה בצמחייה ומושך נקבה. זאב הנהרות מפרה את הביצים בלילה והביצים נדבקים לסלעים בתחתית האגם. רוב הביצים נטרפות על ידי דגים או סרטני נהר וטורפים נוספים אך השאר בוקעים כעבור שבועיים וניזונים רק מפלנקטון אך גדלים במהירות ויכולים במהרה לצוד דגים קטנים. עד לסוף נובמבר הצעירים יגיעו לאורך 30 ס"מ.

קישורים חיצוניים
----------------

ויקישיתוף מדיה וקבצים בנושא **זאב נהרות מוסקי** בוויקישיתוף
* זאב נהרות מוסקי, באתר ITIS (באנגלית)
* זאב נהרות מוסקי, באתר NCBI (באנגלית)
* זאב נהרות מוסקי, באתר Animal Diversity Web (באנגלית)
* זאב נהרות מוסקי, באתר האנציקלופדיה של החיים (באנגלית)
* זאב נהרות מוסקי, באתר FishBase (באנגלית)
* זאב נהרות מוסקי, באתר GBIF (באנגלית)
* זאב נהרות מוסקי, באתר אנציקלופדיה בריטניקה (באנגלית)

הערות שוליים
------------

1. ↑  זאב נהרות מוסקי באתר הרשימה האדומה של IUCN